Lav et referat af nedenstående tekst:

Tekst:
Nanna Ulfkjær er en del af en trist statistik. En ud af ti kvinder oplever nemlig ufrivillige aborter. På bare ét år aborterede hun fem gange, og hvis hun skal kunne gennemføre en graviditet, skal hun have specialiseret hjælp - en hjælp hun kan få på Region Nordjyllands klinik i Aalborg. Men sparekrav i det nordjyske sundhedsvæsen har nu skabt frygt for, om der også i fremtiden er hjælp at hente. Derfor har Nanna Ulfkjær og flere end 1360 kvinder og mænd skrevet under på et bekymringsbrev, der er sendt til hospitalsledelsen. - Det er vildt rørerende. Der er så mange historier med folk der selv har mistet, eller kender nogen, der har mistet, fortæller Nanna Ulfkjær. Se indslaget med Nanna Ulfkjær her: Center for Gentagne Ufrivillige Aborter på Aalborg Universitetshospital er et af bare tre steder i hele landet. Nanna Kjærulf er blevet udredt på centret ligesom flere hundrede kvinder hvert år. Cheflæge Ole Mathiesen forstår patienternes bekymring, men ifølge ham er en lukning af klinikken ikke på tale. - Det er en ubehagelig tilstand at være i at have gentagne aborter, så jeg har stor forståelse for deres situation, men der er ingen planer om at lukke centret, understreger cheflægen. Pengene skal findes Sikkert er det, at der skal spares i sundhedsvæsenet, og de penge finder de på antallet af behandlinger, der er til rådighed. Det fortæller Ole Mathiesen. - Der er planer om at kigge på behandlinger, der foretages i centret, for at være sikker på at de behandlinger, vi giver, også giver den ønskede effekt, lyder det. Det er særligt én behandling, sygehusledelsen har fokus på - nemlig den flere hundrede tusind kroner dyre immun-globolin-behandling, som blandt andet Nanna Ulfkjær håber på at kunne få. Problemet med netop den behandling er, at man ifølge cheflægen har svært ved at finde bevis for, at den rent faktisk virker. I løbet af et par måneder bliver der truffet en endelig beslutning om, hvor der skal spares på klinikken i Aalborg. - Det skræmmer os alle fra vid og sans, for hvad skal vi nu?, lyder bekymringen fra Nanna Ulfkjær.

Referat:
Sparekrav i det nordjyske sundhedsvæsen bekymrer mange patienter hos Center for Gentagne Ufrivillige Aborter. Ifølge cheflægen er en lukning dog ikke på bordet.